Kodžiupis (Lėvuo)
Kodžiupis – upelis šiaurės Lietuvoje, Panevėžio rajone, Paįstrio seniūnijoje; Lėvens dešinysis intakas. Prasideda ties Šeškų kaimo sodybomis, teka vakarų kryptimi Šeškų ir Pakuodžiupių dirbamais laukais, įteka į Lėvenį 45,1 km nuo jo žiočių, ties Daukniškių ir Pakuodžiupėlių kaimais. Visa vaga reguliuota. Aukštupyje upelį kerta Panevėžio aplinkkelis. Upėvardis kilęs iš asmenvardžio „Kodžius“.